ai4bharat/Pralekha huggingface dataset:
ऊर्जा मंत्रालय
चोवीस तास वीज पुरवठा सुनिश्चित करण्यासाठी सरकारचे उपक्रम
नवी दिल्ली, 5 एप्रिल 2022
सर्व ग्राहकांना चोवीस तास वीज पुरवठा करण्याची प्राथमिक जबाबदारी संबंधित वीज वितरण कंपन्यांची  आहे.
राज्याच्या धोरणानुसार सर्व घरगुती, औद्योगिक आणि व्यावसायिक ग्राहकांना चोवीस तास वीज पुरवठा आणि कृषी ग्राहकांना पुरेसा वीज पुरवठा करण्याच्या दृष्टीने, भारत सरकारच्या ऊर्जा मंत्रालयाने 2014 ते 2017 या कालावधीत सर्व राज्ये/केंद्रशासित प्रदेशांसह संयुक्त उपक्रम घेतला होता आणि राज्य/केंद्रशासित प्रदेश विशेष कृती आराखडा दस्तऐवज तयार केला होता.सध्याच्या ग्राहकांना दर्जेदार विजेचा अखंड पुरवठा सुनिश्चित करणे आणि वीज जोडणी न मिळालेल्या सर्व ग्राहकांना 2019 पर्यंत टप्प्याटप्प्याने वीज उपलब्ध करून देणे हे या उपक्रमाचे उद्दिष्ट होते.
सर्व घरांना अखंड वीज पुरवठा करण्याचे उद्दिष्ट साध्य करण्यासाठी भारत सरकार राज्यांना दीनदयाल उपाध्याय ग्राम ज्योती योजना  आणि एकात्मिक ऊर्जा विकास योजना  यासह विविध योजनांच्या माध्यमातून सहाय्य करत आहे. नुकत्याच सुरू केलेल्या सुधारित वितरण क्षेत्र योजनेअंतर्गत ,वितरण पायाभूत सुविधा बळकट करण्यासाठी राज्य वीज वितरण सुविधांना आर्थिक पाठबळ दिले जाते आणि या योजनेंतर्गत निधी वितरण हे सुधारणांची सुरुवात ते परिणाम साध्य करण्याशी संलग्न आहे. यात शहरी आणि ग्रामीण ग्राहकांना करण्यात येणाऱ्या वीज पुरवठ्याच्या तासांमध्ये सुधारणा करण्यासाठी मार्गक्रमण करण्याचा देखील समावेश आहे.
केंद्रीय ऊर्जा मंत्री आर के सिंह यांनी आज राज्यसभेत एका लेखी उत्तरात ही माहिती दिली.S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय प्रशासकीय न्यायाधिकरणाचे पत्रक
नवी दिल्ली, 11 एप्रिल 2020
केंद्रीय प्रशासकीय न्यायाधिकरण आणि न्यायाधिकरणाच्या देशभरातल्या खंडपीठांसमोर येणाऱ्या व्यक्तींच्या खटल्यांचे निराकरण करून त्यांचे समाधान करणे यासाठी न्यायाधिकरण आणि खंडपीठांनी नेहमीच सर्वतोपरी प्रयत्न केले आहेत. न्यायाधिकरणाकडून खटले निकाली निघण्याचा दर फेब्रुवारी 2020 पर्यंत उत्तम राहिला आहे.
कोरोना विषाणूच्या प्रादुर्भावामुळे सामाजिक अंतराचे पालन करत सुनावणी वैकल्पिक पद्धतीने घेण्याची व्यवस्था करण्यात आली. मात्र प्रादुर्भाव रोखण्यासाठी 22 मार्चपासून उचलण्यात आलेली पावले आणि त्यानंतर लॉकडाऊनची घोषणा यामुळे कर्मचारी आणि वकिलांना कामकाजासाठी उपस्थित राहणे शक्य नसल्यामुळे खंडपीठांसाठी कामकाज करणे अशक्य झाले. आवश्यक पायाभूत साधनांचा अभाव आणि लॉकडाऊनच्या काळात त्यासाठी व्यवस्था करणे शक्य नसल्यामुळे विडिओ कॉन्फरन्सिंगच्या माध्यमातून सुनावणी घेणे शक्य नव्हते. त्यामुळे मुख्य पीठाने 2 एप्रिल ते 12 एप्रिल या कालावधीत अल्पकालीन सुट्टीचा निर्णय घेतला.
पुढील निर्णय 15 एप्रिल 2020 पासूनच्या कालावधीसाठी सरकार जी पावले उचलेल त्या अनुरूप असेल. कामकाज सुरू करण्यासंदर्भात थोडी जरी शक्यता आढळून आल्यास ते तात्काळ सुरू केले जाईल.
U.Ujgare/S.Kakade/P.Kor
(
आरोग्य आणि कुटुंब कल्याण मंत्रालय
केंद्रीय आरोग्य आणि महिला बाल कल्याण मंत्रालयातर्फे पोषण महिला तसेच बाल आरोग्य वृद्धीसाठी एकत्रित लक्ष्य
नवी दिल्ली, 17 डिसेंबर 2019
पोषण तसेच महिला आणि बाल आरोग्य क्षेत्रात वृद्धी करण्याचे लक्ष्य साध्य करण्यासाठी केंद्रीय आरोग्य मंत्री डॉ. हर्ष वर्धन आणि महिला बाल विकास मंत्री स्मृती इराणी यांनी एकत्रित लक्ष्य निश्चित केले आहे.
वैश्विक आरोग्य कवचासाठी आम्ही कटीबद्ध असून प्रत्येक माता, प्रत्येक बालक आणि प्रत्येक युवा यांच्या आरोग्यात वृद्धी व्हावी हे आमचे लक्ष्य आहे, असे डॉ. हर्ष वर्धन यांनी सांगितले.
पोषण, महिला तसेच बाल आरोग्य वृद्धीबाबत समान कार्यक्रम विकसित करण्यावर आणि संयुक्त मोहीमा हाती घेण्यात दोन्ही मंत्र्यांचे एकमत झाल्याचे ते म्हणाले.
स्टेम क्षेत्रात महिलांना प्राधान्य मिळावे यासाठी राष्ट्रीय पातळीवर दहा केंद्रीय विज्ञान आणि तंत्रज्ञान मंत्रालयाच्या जैवतंत्रज्ञान विभागातर्फे सहाय्य करण्यात येईल, असे स्मृती इराणी म्हणाल्या.
S.Tupe/J.Patankar/P.Kor
(Visitor Counter : 79
आरोग्य आणि कुटुंब कल्याण मंत्रालय
कोविड-19 लसीकरणाची ताजी माहिती
राज्ये आणि केंद्रशासित प्रदेशांना 31.17 कोटींपेक्षा अधिक लसींच्या मात्रांचा पुरवठा
राज्ये आणि केंद्रशासित प्रदेशांकडे अजूनही 1.45 कोटी मात्रा उपलब्ध
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 टक्के लसींची खरेदी करेल, राज्ये आणि केंद्र शासित प्रदेशांना त्याचा मोफत पुरवठा केला जाईल.
मोफत आणि राज्यांकडून थेट खरेदी अशा दोन्ही माध्यमातून केंद्र सरकारने आतापर्यंत 31.17 कोटींपेक्षा जास्त लसींच्या मात्रा  राज्ये/केंद्रशासित प्रदेशांना उपलब्ध केल्या आहेत.
आज सकाळी 8 वाजता उपलब्ध झालेल्या माहितीनुसार यापैकी वाया गेलेल्या मात्रा धरून 29,71,80,733 मात्रा वापरल्या गेल्या आहेत.
राज्ये/केंद्रशासित प्रदेशांकडे अजूनही 1.45 कोटींपेक्षा जास्त  मात्रांचा साठा उपलब्ध आहे.
याशिवाय, 19,10,650 लसी पुरवठा प्रक्रियेत असून येत्या 3 दिवसात त्या राज्ये आणि केंद्रशासित प्रदेशांना उपलब्ध होतील.
PIB Headquarters
कोरोना रुग्णांच्या सेवेसाठी वापरता येणारा रोबो ठाण्यामध्ये तयार
कोरोना पेशंटच्या उपचारासाठी आघाडीवर असणाऱ्या आपल्या वॉर्ड बॉईज आणि परिचारिकांसाठी हा रोबो बनवण्याची माझी इच्छा होती: प्रतिक तिरोडकर
वॉर्ड बॉईज, परिचारिका हे कोरोना रुग्णांच्या उपचारासाठी आघाडीवर असणारे आपल्या समाजातील कोरोना योद्धे आहेत आणि रुग्णांसोबत त्यांना सर्वात जास्त काळ व्यतीत करावा लागतो, त्यांना मदत करण्याच्या उद्देशाने इन्स्ट्रुमेंटेशन इंजीनियरिंग मध्ये पदवी घेतलेल्या प्रतीक तिरोडकरने कोरो रोबोट ची निर्मिती केली.
पंतप्रधान नरेंद्र मोदी यांच्या मेक इन इंडिया च्या हाकेने प्रतीक प्रेरित झाला होता.
कोरो-बॉट नर्सेस आणि बोर्ड बॉईज यांच्या संपर्काची गरज नाहीशी करतो. तो रुग्णांना अन्नपाणी आणि औषधे पुरवण्याचे काम करतो कॅमेर्याच्या मदतीने तो रुग्णांशी संवाद साधू शकतो
यात एक डिस्प्ले स्क्रीन, कॅमेरा आणि एक स्पीकरदेखील आहे. तसेच त्यात सॅनिटायझर, पिण्याच्या पाण्याची व्यवस्था करण्यात आली आहे. चार तासांच्या चार्जिंगनंतर सहा ते आठ तास तो कार्यरत राहील. इंटरनेटच्या माध्यमातून कार्यान्वित केला जाणार असल्याने त्याला अंतराचे बंधन नाही. प्रतिकने तयार केलेला आणि प्रत्यक्षात वापरात आलेला हा पहिलाच रोबो आहे. अन्नपदार्थ, औषधे, फळे ठेवण्यासाठी ट्रेची रचना यामध्ये करण्यात आली आहे. साठवणुकीची व्यवस्थाही आहे.
पाणी, औषधे, अन्न देणाऱ्या ट्रेमध्ये सेन्सर्स लावण्यात आले असून ते स्वयंचलितपणे हाताच्या हालचालीवर काम करतात यातून सुलभतेबरोबरच वस्तूंचा अपव्यय टळतो.
या रोबो मध्ये एलईडी लाईट च्या मदतीने प्रकाशाची व्यवस्था करण्यात आली आहे त्यामुळे त्याचे रात्री संचालन करणेदेखील शक्य होते यावर एक छोटेसे संगणकवजा उपकरणही लावण्यात आले आहे ज्यातून छोटी-मोठी कामे तसेच मनोरंजनाची सोय होते
लॉकडाउनच्या काळात रोबो बनवण्यासाठी ची उपकरणे मिळणे अवघड झाले असताना प्रतीकने खासदार श्री. श्रीकांत शिंदे यांच्या मदतीने हा रोबो आकारास आणला त्यासाठी त्याला त्याच्या तीन ते चार सहकाऱ्यांची मदत झाली. रोबोट चे पार्ट बनवणारी दुकाने बंद असल्याने त्यांनी स्वतः ते पार्ट बनवले
पंधरा ते वीस दिवसात बनलेला हा प्रायोगिक रोबो सध्या कल्याण येथील होली क्रॉस रुग्णालयात सेवा देतो आहे. प्रतीकला विश्वास आहे की तो दर आठवड्याला दोन ते तीन रोबो बनवू शकतो. या रोगाच्या संचलनासाठी प्रतीक आणि त्याच्या टीमने एक स्पेशल अॅप बनवले आहे जे इंटरनेटचा वापर करून या रोबोचे दूर ठिकाणावरून संचालन देखील शक्य बनवते. प्रतीक सारख्या उत्साही तरुणांच्या प्रयत्नांमुळे आत्मनिर्भर बनवण्याचे भारताचे स्वप्न लवकरच साकार होईल. अधिक माहितीसाही प्रतिक तिरोडकर यांना 8097141179 या नंबरवर संपर्क करता येईल.
अर्थ मंत्रालय
कोविड-19 लॉक डाऊनच्या पार्श्वभूमीवर थर्ड पार्टी मोटार विमा आणि आरोग्य पॉलिसी धारकांना सरकारकडून दिलासा
आरोग्य आणि मोटार विमा पॉलिसी नुतनीकरणाच्या तारखेला 21 एप्रिल पर्यंत मुदतवाढ
नवी दिल्ली, 2 एप्रिल 2020
कोविड -19 लॉक डाऊनच्या पार्श्वभूमीवर थर्ड पार्टी मोटार विमा आणि आरोग्य पॉलिसी धारकांना केंद्रसरकारने दिलासा दिला आहे. 25 मार्च 2020 ते 14 एप्रिल 2020 या काळात नुतनीकरण तारीख असलेल्या आरोग्य आणि मोटार विमा पॉलिसीसाठी नुतनीकरणाच्या तारखेला 21 एप्रिल 2020 पर्यंत मुदतवाढ देण्यात आली आहे.
कोरोना विषाणूच्या पार्श्वभूमीवर करण्यात आलेल्या लॉक डाऊन मुळे केंद्रीय वित्त मंत्रालयाने 1 एप्रिलला या संदर्भात अधिसूचना काढली आहे.
म्हणजेच 25 मार्च ते 14 एप्रिल 2020 या काळात नुतनीकरण तारीख असलेल्या पॉलिसीचे,आता 21 एप्रिल पर्यंत नूतनीकरण करता येईल.
थर्ड पार्टी मोटार विमा
आपल्या सध्याच्या थर्ड पार्टी मोटार विमा पॉलिसीची मुदत 25 मार्च 2020 ते 14 एप्रिल 2020 या काळात संपत असेल आणि देशव्यापी लॉक डाऊन मुळे आपण नुतनीकरण करू शकला नाही तर 21 एप्रिल 2020 पर्यंत आपण याचे नूतनीकरण करू शकता.
नियमित आरोग्य विमा पॉलिसी
याचप्रमाणे आपल्या आरोग्य विम्याची मुदत 25 मार्च 2020 ते 14 एप्रिल 2020 या काळात संपत असून त्याचे नुतनीकरण या काळात असेल तर 21 एप्रिल 2020 पर्यंत आपण याचे नूतनीकरण करू शकता.
G.Chippalkatti/N.Chitale/P.Kor
(Visitor Counter : 116
पंतप्रधान कार्यालय
अमृतभाई कडीवाला यांच्या निधनाबद्दल पंतप्रधानांकडून शोक व्यक्त
नवी दिल्ली, 12 जून 2021
पंतप्रधान नरेंद्र मोदी यांनी अमृतभाई कडीवाला यांच्या दुःखद निधनाबद्दल शोक व्यक्त केला आहे.
“राष्ट्रीय स्वयंसेवक संघाचेचे गुजराथ प्रांत नेते अमृतभाई काडिवाला यांच्या निधनाने तीव्र दुःख झाले आहे. त्यांचे सामाजिक योगदान नेहमीच स्मरणात राहील. त्यांच्या आत्म्याला शांती लाभो ही मनापासून प्रार्थना. ओम शांती.” असे पंतप्रधानांनी आपल्या ट्विट संदेशामध्ये म्हटले आहे.
Jaydevi PS/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
ओमानचे सुलतान काबूस बीन सईद अल सईद यांच्या निधनाबद्दल पंतप्रधानांनी केला शोक व्यक्त
नवी दिल्ली, 11 जानेवारी 2020
पंतप्रधान नरेंद्र मोदी यांनी महामहिम सुलतान बीन सईद अल सईद यांच्या निधनाबद्दल शोक व्यक्त केला आहे. त्यांच्या संदेशात ते म्हणतात महामानव सुलतान बिन सईद यांचे निधन झाल्याबद्दल मला अत्यंत दुःख झाले आहे. ते एक दूरदर्शी नेते आणि राजकारणी होते ज्यांनी ओमानला आधुनिक आणि समृद्ध राष्ट्रात रूपांतरित केले. आमच्या देशासाठी आणि जगासाठी ते एक शांतीचा प्रकाश दूत होते.
सुलतान बीन सईद हे भारताचे खरे मित्र होते. भारत आणि ओमान यांच्यात धोरणात्मक सामरिक भागीदारी विकसित करण्यासाठी त्यांनी मजबूत नेतृत्व प्रदान केले. त्यांच्याकडून मला मिळालेल्या प्रेमळपणा आणि आपुलकीची मी नेहमीच कदर करतो. त्यांच्या आत्म्याला शांती मिळावी ही ईश्वरचरणी प्रार्थना असे पंतप्रधान म्हणाले.
I am deeply saddened to learn about the passing away of His Majesty Sultan Qaboos bin Said al Said. He was a visionary leader and statesman who transformed Oman into a modern and prosperous nation. He was a beacon of peace for our region and the world. pic.twitter.com/7QnGhM5lNA
— Narendra Modi  January 11, 2020
B.Gokhale/D.Rane
(Visitor Counter : 71
माहिती आणि प्रसारण मंत्रालय
‘मन की बात’ कार्यक्रमाची ओळख आता ‘दिल की बात’ तसेच ‘घर की बात’ अशी झाली आहे - केंद्रीय मंत्री प्रकाश जावडेकर
(पुणे, 28 जुलै 2019
आकाशवाणीवरुन प्रसारित होणाऱ्या पंतप्रधान नरेंद्र मोदी यांच्या ‘मन की बात’ या कार्यक्रमाचा श्रवणानंद, केंद्रीय माहिती आणि प्रसारण, पर्यावरण, वन आणि हवामानबदल मंत्री प्रकाश जावडेकर यांनी आज पुणेकरांसमवेत घेतला. ‘मन की बात’ हा कार्यक्रम ऐकल्यानंतर श्रोत्यांशी बोलताना ते म्हणाले,
"मोदी सरकारच्या कार्यकाळातील ही दुसरी ‘मन की बात’ होती. आणि माझ्या असं लक्षात आलंय की लोक यातून खूप प्रभावित झाले आहेत. ‘मन की बात’ कार्यक्रमाची ओळख आता ‘दिल की बात’ तसेच ‘घर की बात’ अशी झाली आहे. पंतप्रधानांनी आज पुस्तकांविषयी चर्चा केली. जलसंरक्षण, जलसंचय, जलसिंचन, पाणी बचत याविषयीही चर्चा केली. कॅन्सरशी लढून जे जिंकले आणि खेळाडू बनले त्यांचाही पंतप्रधानांनी उल्लेख केला. चांद्रयानाचा त्यांनी विशेष उल्लेख केला तसेच अंतराळ क्षेत्राकडे विद्यार्थ्यांना आकर्षित करण्यासाठी त्यांनी एका स्पर्धेचीही घोषणा केली. स्वच्छतेप्रती पंतप्रधान नेहमी आग्रही असतात. लोकशाही मजबूत करणाऱ्या काश्मीरमधील यशस्वी पंचायत निवडणुकांविषयीही पंतप्रधान बोलले. अधिकारी कसे गावात जाऊन राहिले आणि त्यांनी लोकांच्या अडचणी कशा समजून घेतल्या ते ही पंतप्रधानांनी सांगितले. श्रावणाचा आनंद लुटण्याचेही आवाहन पंतप्रधानांनी केले. तसेच त्यांनी 15 ऑगस्ट ला लोकोत्सव बनवण्याचे आवाहन ही केले."
R.Tidke/M.Chopade/P.Kor
आरोग्य आणि कुटुंब कल्याण मंत्रालय
देशातील एकूण कोविड-19 प्रतिबंधक लसीकरण व्याप्तीने 197.11 कोटी मात्रांचा टप्पा पार केला
12 ते 14 वयोगटातील किशोरांना लसीच्या 3.63 कोटी पहिल्या मात्रा देण्यात आल्या
देशातील उपचाराधीन रूग्ण संख्या 94,420
गेल्या 24 तासांत, 17,073 नव्या रूग्णांची नोंद
कोरोनामुक्तीचा दर सध्या 98.57 टक्के
साप्ताहिक पॉझिटिव्हिटी दर सध्या 3.39 टक्के
आज सकाळी 7 वाजता आलेल्या तात्पुरत्या अहवालानुसार, भारतातील कोविड प्रतिबंधक लसीकरण व्याप्तीने 197.11 कोटीहून अधिक मात्रांचा टप्पा पार केला. 2,55,80,569 सत्रांच्या माध्यमातून हे साध्य करण्यात आले.
12 ते 14 वयोगटातील किशोरांसाठी कोविड-19 प्रतिबंधक लसीकरण 16 मार्च 2022 रोजी सुरू करण्यात आले. आतापर्यंत, 3.63 कोटीहून अधिक  किशोरवयीन मुलांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, 18-59 वयोगटातील नागरिकांना कोविड—19 प्रतिबंधक खबरदारीच्या मात्रेचे लसीकरण 10 एप्रिल 2022 रोजी सुरू झाले.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,08,715
|
|
2nd Dose
|
|
1,00,61,938
|
|
Precaution Dose
|
|
56,33,153
|
|
FLWs
|
|
1st Dose
|
|
1,84,23,127
|
|
2nd Dose
|
|
1,76,21,255
|
|
Precaution Dose
|
|
1,00,17,163
|
|
Age Group 12-14 years
|
|
1st Dose
|
|
3,63,25,473
|
|
2nd Dose
|
|
2,26,05,533
|
|
Age Group 15-18 years
|
|
1st Dose
|
|
6,03,10,898
|
|
2nd Dose
|
|
4,83,94,953
|
|
Age Group 18-44 years
|
|
1st Dose
|
|
55,81,18,357
|
|
2nd Dose
|
|
50,02,44,468
|
|
Precaution Dose
|
|
25,77,906
|
|
Age Group 45-59 years
|
|
1st Dose
|
|
20,34,25,151
|
|
2nd Dose
|
|
19,32,03,498
|
|
Precaution Dose
|
|
23,70,927
|
|
Over 60 years
|
|
1st Dose
|
|
12,72,35,709
|
|
2nd Dose
|
|
12,06,58,820
|
|
Precaution Dose
|
|
2,35,54,285
|
|
Precaution Dose
|
|
4,41,53,434
|
|
Total
|
|
1,97,11,91,329
भारतातील उपचाराधीन रूग्णांची संख्या सध्या 94,420 इतकी आहे. हे प्रमाण देशात आढळलेल्या एकूण कोरोना रूग्णांपैकी 0.22% टक्के आहे.
परिणामी, भारतात कोरोनामुक्तीचा दर 98.58 टक्के इतका आहे. गेल्या 24 तासात, 15,208 रूग्ण कोरोनातून बरे झाले असून आतापर्यंत कोरोनामुक्त झालेल्या रूग्णांची एकूण संख्या  आता 4,27,87,606. इतकी आहे.
गेल्या 24 तासात, 17,073 नवीन रूग्णांची नोंद झाली आहे.
गेल्या 24 तासात, 3,03,604 कोविड-19 चाचण्या करण्यात आल्या आहेत. भारतात आतापर्यंत एकूण 86.10 कोटी चाचण्या करण्यात आल्या आहेत.
साप्ताहिक पॉझिटिव्हीटी दर सध्याच्या घडीला 3.39 टक्के इतका असून दैनंदिन पॉझिटिव्हीटी दर 5.62 टक्के असल्याची नोंद झाली आहे.
संरक्षण मंत्रालय
'नि-क्षय मित्र'चा भाग म्हणून 765 क्षयरुग्णांना मदत करण्याची भारतीय हवाईदलाची प्रतिज्ञा
राष्ट्र उभारणीला चालना देणार्या सामाजिक कारणांसाठी योगदान देण्याच्या भारतीय हवाई दलाच्या प्रयत्नांचा एक भाग म्हणून, सेवेने “नि-क्षय मित्र” योजनेत आपला सहभाग नोंदवला आहे. आरोग्य आणि कुटुंब कल्याण मंत्रालयाद्वारे राबविण्यात येत असलेल्या “प्रधानमंत्री टीबी मुक्त भारत अभियान  अंतर्गत हा एक उपक्रम आहे. 2030 च्या जागतिक उद्दिष्टाच्या पाच वर्षे अगोदर म्हणजे 2025 पर्यंत क्षयरोगाचे उच्चाटन करण्या, या उपक्रमाचा प्रयत्न आहे. 2018 साली माननीय पंतप्रधानांच्या संकल्पनेतून सुरू झालेला पंतप्रधान नि-क्षय मित्र" हा उपक्रम, निर्वाचित प्रतिनिधी, कॉर्पोरेट्स, संस्था, एनजीओ आणि व्यक्तींच्या माध्यमातून क्षयरोगावर उपचार घेत असलेल्यांना अतिरिक्त निदान, पोषण आणि व्यावसायिक समर्थन प्रदान करतो. यामुळे पूर्णपणे बरे होण्याचा त्यांचा प्रवास सुकर होतो.
या दिशेने, भारत सरकारच्या आरोग्य आणि कुटुंब कल्याण मंत्रालयाच्या केंद्रीय क्षयरोग विभागाद्वारे 23 ऑगस्ट 2023 रोजी एका कार्यक्रमाचे आयोजन करण्यात आले होते. या कार्यक्रमात, एअर ऑफिसर-इन-चार्ज ऍडमिनिस्ट्रेशन एअर मार्शल आर के आनंद व्हीएसएम, यांच्या नेतृत्वाखाली भारतीय हवाईदल चमूने ऐच्छिक योगदानाद्वारे संकलित केलेले आयएएफचे 46 लाख रुपयांचे योगदान, भारत सरकारच्या आरोग्य आणि कुटुंब कल्याण मंत्रालयाच्या राष्ट्रीय आरोग्य अभियानाच्या अतिरिक्त सचिव आणि अभियान संचालक एल.एस. चांगसान यांच्याकडे सुपूर्द केले. या योगदानाद्वारे, भारतीय हवाई दल सहा महिन्यांच्या कालावधीसाठी दिल्ली राज्यात उपचार घेत असलेल्या 765 रुग्णांना मदत करण्यासाठी वचनबद्ध आहे. भारत सरकारच्या विहित निकषांनुसार हे समर्थन अन्न बास्केटच्या स्वरूपात असेल आणि सरकार-मान्यताप्राप्त स्वयंसेवी संस्थेमार्फत त्याची अंमलबजावणी केली जाईल.
या प्रसंगी बोलताना, एअर मार्शल राजेश वैद्य व्हीएसएम, वैद्यकीय सेवा महासंचालक  यांनी आयएएफच्या नैतिकतेबद्दल सांगितले, ज्यामुळे ते सामुदायिक उपक्रमांना समर्थन देते. 2025 सालापर्यंत क्षयरोग निर्मूलनाच्या प्रयत्नांसाठी राष्ट्रीय क्षयरोग निर्मूलन  ने बजावलेल्या उत्कृष्ट भूमिकेचीही त्यांनी दखल घेतली.
हवाईदलातील पुरुष आणि स्त्रिया, राष्ट्राला आपल्या नागरिकांकडून अपेक्षित असलेल्या सामाजिक जबाबदाऱ्यांचे नेहमी भान ठेवतात, असेही त्यांनी यावेळी नमूद केले.
पंतप्रधान कार्यालय
महिलांच्या वैयक्तिक गोल्फ स्पर्धेत रौप्यपदक जिंकल्याबद्दल पंतप्रधानांनी आदिती अशोकचे केले कौतुक.
आशियाई क्रीडा स्पर्धेत आदिती अशोकने महिलांच्या वैयक्तिक गोल्फ स्पर्धेत रौप्य पदक जिंकल्याबद्दल पंतप्रधान नरेंद्र मोदी यांनी आनंद व्यक्त केला आहे.
पंतप्रधानांनी X या समाज माध्यमावर पोस्ट केले;
“आशियाई क्रीडा स्पर्धेत महिलांच्या वैयक्तिक स्पर्धेत प्रतिष्ठित रौप्य पदक मिळवून देणार्या @aditigolf च्या यशस्वी कामगिरीचा आनंद. तिचे लक्ष्य आणि समर्पण कौतुकास्पद आहे. तिच्या पुढील वाटचालीसाठी तिला खूप खूप शुभेच्छा.”
आरोग्य आणि कुटुंब कल्याण मंत्रालय
केंद्रीय आरोग्य मंत्री डॉ मनसुख मांडविया यांनी केंद्रीय आरोग्य आणि कुटुंब कल्याण राज्यमंत्री डॉ भारती प्रवीण पवार यांच्या उपस्थितीत कर्नाटकातल्या म्हैसूर आणि महाराष्ट्रातल्या चंद्रपूर येथे सीजीएचएस आरोग्य निरामय केंद्रांचे केले उद्घाटन
नवी दिल्ली, 19 ऑक्टोबर 2022
केंद्रीय आरोग्य आणि कुटुंब कल्याण मंत्री डॉ. मनसुख मांडविया यांनी आज केंद्रीय आरोग्य आणि कुटुंब कल्याण राज्यमंत्री डॉ. भारती प्रवीण पवार यांच्या उपस्थितीत कर्नाटकातल्या म्हैसूर आणि महाराष्ट्रातल्या चंद्रपूर येथे सीजीएचएस आरोग्य आणि निरामय केंद्राचे डिजिटल माध्यमाव्दारे उद्घाटन केले.
कर्नाटक आणि महाराष्ट्रातील लोकांना चांगल्या वैद्यकीय सुविधा उपलब्ध करून देण्यासाठी ही दोन्ही सीजीएचएस आरोग्य आणि निरामय केंद्रे महत्वाची भूमिका पार पाडतील असा विश्वास व्यक्त करून, आरोग्य आणि निरामय केंद्रे सुरू होत होत असल्याबद्दल डॉ. मांडवीया यांनी आनंद व्यक्त केला. त्यांनी म्हैसूर आणि चंद्रपूर येथे आरोग्य केंद्रे सुरू झाल्याबद्दल लाभार्थ्यांचे अभिनंदन केले. “आपल्या सरकारी कर्मचारी आणि सेवानिवृत्त अधिकाऱ्यांसाठी दर्जेदार आरोग्य सेवा पुरविण्याची आणि त्यांनी निरामय रहावे, यासाठी सेवा प्रदान करणे ही आमच्या सरकारची जबाबदारी आहे”.
केंद्रीय आरोग्य मंत्र्यांनी पुढे सांगितले की, या केंद्रांमुळे वैद्यकीय सेवा सुकरतेने मिळण्यास मदत होईल. 2014 मध्ये सीजीएचएस केंद्रांची संख्या 25 होती, ती वाढून आज 77 झाली आहे, हे त्यांनी अधोरेखित केले.
ते पुढे म्हणाले की, "केंद्र सरकार केवळ आरोग्य आणि निरामय केंद्रे सुरू करूनच नाही तर वैद्यकीय व्यावसायिकांमध्येही वृद्धी करीत आहे. आणि अधिक वैद्यकीय महाविद्यालयांद्वारे त्यांचे प्रशिक्षण सुनिश्चित करून 'टोकन टू टोटल' दृष्टिकोन अवलंबत आहे". “देशाच्या दुर्गम भागापर्यंत पोहोचण्यासाठी, दूरसंचार साधनांच्या मदतीने डॉक्टरांकडून सल्ला घेणे आणि एबीडीएम म्हणजेच ‘आयुष्मान भारत डिजिटल मिशन’ सारखे उपक्रम राबवून डिजिटल माध्यमातून हस्तक्षेप केला आहे. जनऔषधी केंद्रांची स्थापना करण्यात आली असून आयुष्मान भारत योजना सुरू करण्यात आली आहे. "सर्वांसाठी आरोग्य" सुनिश्चित करता यावे यासाठी केंद्र सरकार विविध सुधारणा करत आहे", असे डॉ. मांडवीया म्हणाले.
डॉ भारती प्रवीण पवार यावेळी म्हणाल्या की, "सीजीएचएस सर्व निवृत्तीवेतन धारकांपर्यंत पोहोचण्यासाठी काम करेल आणि सर्व मदत करेल. आणि या केंद्रांमध्ये नवीन संकल्पना आणि पद्धतींचा समावेश करेल". सीजीएचएस अंतर्गत आरोग्य सुविधा सुधारण्यासाठी सरकारने अनेक उपाययोजना केल्या असल्याचे डॉ. भारती पवार यांनी अधोरेखित केले. “केंद्र सरकारने देशातील प्रत्येक नागरिकाचे कल्याण करण्यासाठी पीएमजेएवाय, पीएम-एबीएचआयएम, एचडब्ल्यूसी यांच्यासारखे काही महत्त्वाकांक्षी उपक्रम सुरू केले आहेत. कर्नाटकची सांस्कृतिक राजधानी म्हैसूर आणि काळ्या सोन्याचे शहर चंद्रपूर येथे आज उघडलेलीही आरोग्य निरामय केंद्र सर्वांना आरोग्यविषयक सुविधा मिळणे सुनिश्चित करतील, अशी आम्हाला आशा आहे,” असे डॉ. भारती पवार म्हणाल्या.S.Kakade/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 107
विज्ञान आणि तंत्रज्ञान मंत्रालय
आयएनएईने आयएनएई युवा उद्योजक पुरस्कार 2020 साठी नामांकन मागवली
नवी दिल्ली, 15 मे 2020
विज्ञान आणि तंत्रज्ञान विभागाची  स्वायत्त संस्था असलेल्या इंडियन नॅशनल अकादमी ऑफ इंजिनीअरिंग , गुडगाव, या संस्थेने आयएनएई युवा उद्योजक पुरस्कार 2020 साठी नामांकन मागवली आहेत. दोन लाख रुपये रोख आणि प्रमाणपत्र असे पुरस्काराचे स्वरूप असून निवड झालेल्या व्यक्तीला किंवा तीन व्यक्तींपेक्षा जास्त सदस्य नसलेल्या व्यक्तीच्या समूहाला विभागून दिला जाईल.
एका वर्षात दोन उमेदवारांना देण्यात येणारा हा पुरस्कार युवा अभियंत्यांमधील नाविन्य आणि उद्योजकतेला प्रोत्साहित करण्यासाठी आणि त्यांच्या कामाला ओळख मिळवून देण्यासाठी स्थापन करण्यात आला आहे. नवीन प्रक्रियेत किंवा उत्पादनांमध्ये उद्योगात प्रत्यक्षात साकार झालेली आणि अंमलात आणलेली अभियांत्रिकी संशोधन आणि संकल्पना यांना प्राधान्य असेल आणि 1 जानेवारी 2020 रोजी वयाची 45 वर्षे पूर्ण केलेले वर्षांपेक्षा जास्त वयाचे भारतीय नागरिक विचारात घेण्यास पात्र आहेत.
नावीन्य आणि उद्योजकता या दोन्ही बाबी विचारात घेतल्या जातील आणि शैक्षणिक / संशोधन संस्था किंवा उद्योगातील युवा संशोधक ज्यांच्या अभिनव अभियांत्रिकी / तंत्रज्ञान कल्पना यशस्वी स्टार्ट-अप उपक्रमांमध्ये परिवर्तित करतील त्यांना प्राधान्य दिले जाईल.
आयएनएई युवा उद्योजक पुरस्कार 2020 साठी संस्थेने आयएनएईशी संबंधित लोकांना नामांकन पाठवण्यासाठी पत्र पाठवले आहे. या व्यतिरिक्त, 29 आयआयटी रिसर्च पार्क्स खेरीज विविध सरकारी संस्थाच्या मदतीने चालणाऱ्या देशभरातील 372 इनक्युबेशन सेंटर आणि स्टार्ट-अप कडूनही नामांकने मागविण्यात आली आहेत, डीएसटीच्या मदतीने चालणारे इनक्यूबेटर, राष्ट्रीय विज्ञान आणि तंत्रज्ञान उद्योजकता विकास मंडळाच्या  अंतर्गत इनक्यूबेटर, बायोटेक्नॉलॉजी विभाग  द्वारा सहाय्य मिळणारे इन्क्यूबेटर, इलेक्ट्रॉनिक्स आणि माहिती तंत्रज्ञान विभाग कडून सहाय्य मिळणारे इनक्यूबेटर, सूक्ष्म, लघु आणि मध्यम उद्योग  अंतर्गत इनक्यूबेटर आणि मनुष्य बळ विकास मंत्रालयाकडून  सहाय्य मिळणारे इनक्यूबेटर यांचा यात समावेश आहे. नामांकने मागवण्याव्यतिरिक्त मे 2020 च्या सीआयआय कम्युनिकच्या अंकात एक जाहिरातही प्रसिद्ध करण्यात आली आहे.
आयएनएईच्या संकेतस्थळावर नामनिर्देशनपत्रे संदर्भात माहिती असून नामांकन पाठ्वण्याची अंतिम तारीख 30 जून 2020 आहे. इच्छुक उमेदवार अधिक माहितीसाठी http://www.inae.in/ वर भेट देऊ शकतात.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 131